মঙ্গলবার গ্রুপ পর্বের শেষ ম্যাচে শ্রীলঙ্কার মুখোমুখি হয় মেন ইন ব্লু। লক্ষ্য ছিল সেমিতে নামার আগে আত্মবিশ্বাস বাড়িয়ে নেওয়া। সেই লক্ষ্যে পুরোপুরি সফল তারা। ২৬ গোলের রেকর্ড ভাঙতে না পারলেও এদিন টুর্নামেন্টের দ্বিতীয় বড় জয় ছিনিয়ে নিলেন আকাশদীপ সিং, হরমনপ্রীত সিংরা। প্রতিবেশী শ্রীলঙ্কাকে তারা হারালেন ২০-০ গোলে। সেই সঙ্গে গ্রুপ পর্বের পাঁচ ম্যাচে প্রতিপক্ষদের রেকর্ড ৭৬ গোলের মালা পরাল ভারতীয় পুরুষ হকি দল।